Lav et referat af nedenstående tekst:

Tekst:
Området ved Skelbækvej i Hjørring har tilsyneladende været særdeles hårdt ramt af hærværk nytårsaften. 20 postkasser på en enkelt sidevej blev ødelagt. Det skriver kanalhjoerring.dk. - Det er rigtig træls at få ødelagt sin postkasse. Det koster nok os cirka 1000 kroner at få en ny, og andre må af med endnu flere penge, fordi stativet også er ødelagt. Det er jo tåbeligt hærværk, og det er også livsfarligt. Metalstykker er fløjet mange meter igennem luften, så de har brugt kraftigt krudt, siger en af beboerne til Kanal Hjørring.

Referat:
På en enkelt sidevej blev 20 private postkasser ødelagt nytårsaften, og det er beboerne godt trætte af.